(Tuli)Klanen

Familieweekend 2025
2025-09-27 07:30 - 2025-09-28 09:00 UTC | Egemose Centret, Egemosevej 9, 3660 Stenløse
Vennerne fra Mysteriebanden har brug for hjælp!

Skooby-Doo, Fred, Susan, Vera og Stubbe har lagt mærke til nogle
mistænkelige skikkelser i skoven, og der er noget mystisk under opsejling.
1. Holte er heldigvis ikke blege for et mysterie og som spejdere er vi
selvfølgelig beredte på at hjælpe dem, der har brug for det.

Vi inviterer derfor alle spejdere og deres familier på tur med hele gruppen:

*Start:* Lørdag d. 27. september kl. 09:30 Egemose Centret, Egemosevej 9,
Ganløse, 3660 Stenløse. Her skal vi møde Mysteriebanden og finde ud af,
hvad der foregår i skoven.

*Slut: *Søndag d. 28. september kl. 11:00. Her har vi forhåbentlig haft
held med at hjælpe Mysteriebanden med det mystiske mysterie.

Overnatning foregår i telt. Spejderne sover sammen i spejdertelte, og
familierne sover i eget medbragt telt - spørg hvis I vil låne et telt af
gruppen. Der er også (begrænsede) muligheder for at sove indendørs i
spejderhytten. Men husk at vælge det i tilmeldingen, så vi ved hvor mange
det drejer sig om.

Det koster 200 kr. pr. person inkl. forplejning. Hvis man er mere end fire
betalende personer fra samme familie koster det 100 kr. for flere. Børn
under 5 år er gratis.

NB: Spejdere kan også deltage uden forældre, såfremt de bliver
midlertidigt “adopteret” af en anden sød familie.

Tilmelding lige her* senest d. 16. september*.

Når der er mysterier i luften, ved man aldrig hvad der kan ske. Medbring
derfor følgende:

* Praktisk tøj til at være udendørs hele weekenden (tjek vejrudsigten!)

* Tandbørste og tandpasta

* Sovepose, liggeunderlag og sovebamse

* Evt. telt

* Dit allerbedste humør

Vi glæder os til at se jer!

Gruppeaften 2026
2026-02-26 17:00 - 20:00 | 1. Holte Gruppe, Havarthivej 6, Øverød, 2840 Holte
-------- *Invitation til Gruppeaften 2026* -----------------------------------

Torsdag den 26. februar holder vi den årlige generalforsamling i 1. Holte -
også kendt som Gruppeaften.

Kl. 18 starter den traditionsrige aften med et skønt måltid Chili con/sin
Carne lavet af juniorerne og deres forældre (og måske med lidt hjælp fra
andre?).

Kl. ca. 19 er der Turbospejd for ALLE, hvor lederne har fundet på nye
spændende aktiviteter og opgaver.

Kl. 19:30 spiser vi spejderis, så de mindste kan komme hjem i seng.

Kl. 20 samles de voksne og gennemgår formalierne for det kommende spejderår
med beretninger, visioner, regnskab og budget. Imens hygger resten af
ungerne med film i hytten.

🛠️ A-dag 2026 🕸️🧽
2026-05-10 07:30 - 14:00 | 1. Holte Gruppe, Havarthivej 6, Øverød, 2840 Holte
Så smøger vi ærmerne op, fylder gulvspanden, fatter hammeren og... ja alle
de andre ting man gør, når der skal fikses, ordnes, renses og smøres i
hytten.
Årets A-dag ligger *s*øndag den 10. maj. Og vi glæder os til at se jer
allesammen!

A-dag er vores fælles arbejdsdag for både spejdere, forældre, søskende og
andre, der vil give et nap med. Der er rigeligt med opgaver til alle - store
som små, trænede som utrænede.

Fortæl om I deltager på:

* 🌄 *morgenholdet fra 9.30 til 13.30
*

* 👷‍♂️ *eftermiddagsholdet fra 12 til 16*

I er selvfølgelig også velkomne til at deltage 💪 *hele dagen. *

Til alle sørger vi for forkælelse med *fælles frokostbord, kaffe og kage
for alle fra 12 til 13.30.*

Skynd jer at trykke på Tilmeld!

Gruppegåtur 2026
2026-06-14 04:00 - 18:00 | 1. Holte Gruppe, Havarthivej 6, Øverød, 2840 Holte
Kom og vær med på 1.Holtes årlige - og super hyggelige - gruppegåtur
gennem den dejlige natur i vores lokalområde.

Er du til 5, 10, 20, 30 eller 50 km, så har du chancen 14. juni, hvor
gruppens */KilometerMand/* og tidligere kasserer Søren (nuværende turleder
i Dansk Vandrelaug) vil føre dig sikkert frem km efter km.

Det er *KUN* de, der skal gå 50 km søndag, som starter kl. 6 om morgenen.
For os, der skal gå 10, 20 eller 30 km, starter turen først omkring kl. 11
fra Havarthigården.

HUSK en madpakke til frokost og rigeligt med væske til turen. Kl. 16
serveres der kaffe og kage og kl. 17.30 nødder og snack på de respektive
pitstops

Vi glæder os til at se rigtig mange spejdere, deres forældre,
bedsteforældre og evt et par hunde (i snor) på turen.

Spejdernes Lejr 2026
2026-07-18 - 2026-07-26 | Hedeland Naturpark, Tranemosevej, 2640 Hedehusene
Spejdernes Lejr foregår fra *18. til 26. juli 2026 i Hedeland Naturpark*.
Det er otte dage fulde af sjove aktiviteter, nye venskaber, store oplevelser
og masser af spejderliv sammen med dem du kender fra gruppen, men med rig
mulighed for at møde spejdere på tværs af korps fra resten af Danmark og
hele verden.

Hvorfor skal du med på Spejdernes Lejr 2026?
Spejdernes Lejr er en lidt større oplevelse, end du er vant til fra
gruppeture og centerlejre. Lejren foregår hvert fjerde år forskellige
steder i Danmark. Hvis du tager med på Spejdernes Lejr 2026 får du:

* En hel uge fyldt med aktiviteter, udfordringer og oplevelser.

* Et unikt fællesskab med spejdere fra hele landet (og resten af verden).

* Oplevelsen af en spejderby, hvor 30.000 af børn, unge og voksne bor,
leger, lærer og arbejder sammen.

* Minder for livet!

Tidlig tilmelding er nødvendig, både af hensyn til planlægning og af
hensyn til prisen.

For at tilmelde en spejder (Mini, Junior eller Trop) benyt denne
tilmelding: https://www.1holte.dk/begivenhed/minijuniortrop-tilmelding-sl-2026
[1]

For at tilmelde dig som leder, klan eller hjælper benyt denne
tilmelding: https://www.1holte.dk/begivenhed/lederklanhjaelper-tilmelding-sl-2026
[2]

[1] https://www.1holte.dk/begivenhed/minijuniortrop-tilmelding-sl-2026
[2] https://www.1holte.dk/begivenhed/lederklanhjaelper-tilmelding-sl-2026

Leder/Klan/Hjælper tilmelding - SL 2026
2026-07-18 07:00 - 2026-07-26 13:00 | Hedeland Naturpark, Tranemosevej, 2640 Hedehusene
BEMÆRK: Benyt DENNE tilmelding, hvis du deltager som leder, klanspejder
eller hjælper.
Hvis du skal tilmelde en spejder (Mini, Junior eller Trop) skal du benytte
den anden tilmelding på vores hjemmeside.

-------- Hele gruppen skal på Spejdernes Lejr 2026! -------------------------

I sommeren 2026 samles 30.000 spejdere fra hele Danmark og verden til
Spejdernes Lejr. Det er Nordens største spejderlejr. Det MÅ du ikke gå
glip af!

Hvor foregår lejren? Hedeland Naturpark ved Roskilde.

Hvordan kommer vi derhen? Vi kører til og fra med fælles i bus fra et
opsamlingssted i kommunen (formentlig en station).

*Hvornår er det? *Spejdernes Lejr er fra lørdag den 18. juli til søndag
den 26. juli. Du kan i tilmeldingen vælge om du vil deltage i hele lejren
eller kun noget af den.

Hvad koster det? Prisen afhænger af om du deltager som leder (gruppen
betaler) eller som spejder (du betaler). Dette udregnes i tilmeldingen.

Priserne er fastsat af Spejdernes Lejr og inkluderer alle aktiviteter,
transport, fysiske infrastruktur (toiletter, vandforsyning, etc.), beredskab,
mad som er 100% vegetarisk og primært økologisk samt alt omkring
planlægning og nedbrydning af lejren.

Hvornår skal jeg tilmelde mig? Nu - og SENEST den 8. februar! Vi
kan ikke garantere plads efter denne dato.

Lejrpladser tildeles tidligt i foråret efter antallet af tilmeldte fra
gruppen. Derfor skal vi vide, hvor mange der deltager snarest muligt.
Eftertilmeldinger vil kun være muligt i yderst begrænset omfang og til en
højere pris.

Ved framelding refunderes deltagerprisen fratrukket afmeldingsgebyr fastsat
af Spejdernes Lejr.

Mini/Junior/Trop tilmelding - SL 2026
2026-07-18 07:00 - 2026-07-26 13:00 | Hedeland Naturpark, Tranemosevej, 2640 Hedehusene
*BEMÆRK:* Benyt DENNE tilmelding, hvis du deltager som MINI, JUNIOR eller
TROP.
Skal du tilmeldes som leder, klan eller hjælper skal du benytte den anden
tilmelding på vores hjemmeside.

-------- Hele gruppen skal på Spejdernes Lejr 2026! -------------------------

I sommeren 2026 samles 30.000 spejdere fra hele Danmark og verden til
Spejdernes Lejr. Det er Nordens største spejderlejr. Det MÅ du ikke gå
glip af!

Hvor foregår lejren? Hedeland Naturpark ved Roskilde.

*Hvordan kommer vi derhen?* Vi kører til og fra med fælles i bus fra et
opsamlingssted i kommunen (formentlig en station)

*Hvornår er det?*

Minigrenen deltager fra *søndag den 19. juli til torsdag den 23. juli*

Juniorgrenen og troppen deltager i hele lejren fra *lørdag den 18. juli til
søndag den 26. juli*

*Hvad koster det?*

For MINI: 1610,- kr.

For JUNIOR og TROP: 2475,- kr.

*Bemærk: *Prisen beregnes, når du vælger gren i tilmeldingen.

Prisen er fastsat af Spejdernes Lejr og inkluderer alle aktiviteter,
transport, fysiske infrastruktur (toiletter, vandforsyning, etc.), beredskab,
mad som er 100% vegetarisk og primært økologisk samt alt omkring
planlægning og nedbrydning af lejren. Du får:

* En hel uge fyldt med aktiviteter, udfordringer og oplevelser.

* Et unikt fællesskab med spejdere fra hele landet (og resten af verden).

* Oplevelsen af en spejderby, hvor 30.000 af børn, unge og voksne bor,
leger, lærer og arbejder sammen.

* Minder for livet!

Vi ved at prisen er højere end normale sommerlejre. Hvis den udgør en
væsentlig hindring for spejdernes deltagelse kan du kontakte gruppelederen
på gl@1holte.dk angående reduktion eller friplads.

*Hvornår skal jeg tilmelde mig?* Nu - og *SENEST den 8. februar*! Vi kan
ikke garantere plads efter denne dato.

Lejrpladser tildeles tidligt i foråret efter antallet af tilmeldte fra
gruppen. Derfor *skal* vi vide, hvor mange der deltager snarest muligt.
Eftertilmeldinger vil kun være muligt i yderst begrænset omfang og til en
højere pris.

Ved framelding refunderes deltagerprisen fratrukket afmeldingsgebyr fastsat
af Spejdernes Lejr.

Oprykningsmøde sommer - for ALLE spejdere (2026)
2026-08-18 15:00 - 17:00 | 1. Holte Gruppe, Havarthivej 6, Øverød, 2840 Holte

Familieweekend 2026
2026-09-26 08:00 - 2026-09-27 09:00 | Avnstrup Spejdercenter, Tjørnehusvej 8, 4330 Hvalsø
Kære spejdere og familier

Det er kommet til vores kendskab, at I, spejdere i 1. Holte, er nulevende
efterkommere af de vikinger, vi kender. Det ville derfor glæde os
umådeligt, hvis I ville komme til vores landsby og deltage i en fredelig
kappestrid. Vi skal dyste i discipliner som hurtigløb, nævekamp, kørsel
med stridsvogn eller hvilke idrætter, I måtte foreslå. Romerne holder sig
forhåbentlig langt væk, så længe vi har trylledrikken...

Vi inviterer derfor alle spejdere og deres familier på tur med hele gruppen:

Start: *Lørdag d. 26. september kl. 10.00* på Avnstrup Spejdercenter,
Tjørnehusvej 8, 4330 Hvalsø.

Her skal vi møde de gæve gallere og se, hvad der foregår i landsbyen.

Slut: Søndag d. 27. september kl. 11:00 samme sted. Her har vi forhåbentlig
haft en dejlig og fredelig kappestrid, helt uden indblanding fra romere
eller lignende utøj.

Overnatning foregår i telt. Spejderne sover sammen i spejdertelte, og
familierne sover i eget medbragt telt - spørg, hvis I vil låne et telt af
gruppen. Der er også (begrænsede) muligheder for at sove indendørs i
spejderhytten - kontakt os, hvis der er behov for dette.

Det koster *200 kr. pr. person inkl. forplejning*. Hvis man er mere end fire
betalende personer fra samme familie koster det 100 kr. for flere. Børn
under 5 år er gratis.

Spejdere kan også deltage uden forældre, såfremt de bliver midlertidigt
“adopteret” af en anden sød familie. Tropsspejdere må gerne deltage
alene - men de må OGSÅ gerne tage deres forældre med!

Tilmelding *senest d. 18. september.*

Når man har at gøre med gallere, ved man aldrig hvad der kan ske. Medbring
derfor følgende:

* Praktisk tøj til at være udendørs hele weekenden (tjek vejrudsigten!)

* Tandbørste og tandpasta

* Sovepose, liggeunderlag og sovebamse

* Dit allerbedste humør

Vi glæder os til at se jer!

Spejderhilsen
1. Holte og de gæve gallere Asterix og Obelix

Oak City Rally 2027
2027-05-30 | 1. Holte Gruppe, Havarthivej 6, Øverød, 2840 Holte
Sæt datoen i kalenderen nu - mere info og præcise tidspunkter følger.

Familieweekend 2027
2027-09-25 07:30 - 2027-09-26 09:00 | Colleruphus, Høje Sandbjergvej 11D, 2840 Holte
Sæt kryds i kalenderen til årets sjoveste weekend for hele familien -
Familiewekend 2027
